फॉन्ट में उलझ गया रिजल्ट दोबारा कराई जाएगी परीक्षा
डीबी स्टार भोपाल
मैप आईटी ने 26 सितंबर को कम्प्यूटर प्रमाणीकरण पात्रता परीक्षा आयोजित कराई थी। इसे ऑनलाइन कराने का जिम्मा उसने टाटा कंसलटेंसी सर्विसेज को सौंपा था। दी है। गत 26 सितंबर को पात्रता परीक्षा आयोजित कराई गई थी। लेकिन इसका रिजल्ट घोषित करने में मैप आईटी को मुश्किल आ रही है। दरअसल टाइपिंग परीक्षा शामिल हुए परीक्षार्थियों ने हिंदी टाइपिंग में सामान्यत: प्रचलित फॉन्ट कृति देव का उपयोग किया। जबकि रिजल्ट तैयार करने के लिए जब उम्मीदवारों की फाइल जांचने की बारी आई तो उसमें शब्दों की जगह कुछ बक्से बने आ रहे हैं। यह गफलत फॉन्ट बदलने के कारण हुई है।
फाइल में हर शब्द की जगह ब्लॉक और चिह्न बन गए हैं। ऐसे में परीक्षार्थियों की न तो फाइल चेक हो रही है और न ही रिजल्ट तैयार हो पा रहा है। इस कारण मैप आईटी ने दोबारा एक्जाम कराने का निर्णय लिया। उसने परीक्षा की तारीख 18 अक्टूबर घोषित कर दी । आवेदकों ने परीक्षा की तैयारी शुरू कर दी थी। तभी कुछ दिन बाद उनके मोबाइल पर मैसेज आया कि एक्जाम की तारीख बढ़ गई है। यह कब होगी अभी तय नहीं हो पाया है।
पहले मप्र मुद्रलेखन परिषद बोर्ड टाइपिंग परीक्षा आयोजित कराता था, लेकिन वर्ष 2012 में बोर्ड ने यह परीक्षा बंद कर दी गई। राज्य सरकार ने पहले व्यापमं को यह जिम्मेदारी दी, लेकिन व्यापमं अफसर परीक्षा आयोजित नहीं करा सके। इस कारण यह जिम्मेदारी मैप आईटी काे दी गई। लेकिन मैप आईटी द्वारा सितंबर 2015 में आयोजित परीक्षा में भी गफलत की स्थिति बन गई। अब यह परीक्षा दोबारा होगी। ऐसे में वर्ष 2012 के बाद से आवेदक प्रदेश के किसी भी विभाग की लिपिकीय परीक्षा में शामिल नहीं हो सके, क्योंकि इसके लिए उम्मीदवार का टाइपिंग होना अनिवार्य है।
दिक्कत फॉन्ट के कारण है
हिंदी टाइपिंग परीक्षा में फॉन्ट की दिक्कत है। पहले एक्जाम में हिंदी टाइपिंग में आवेदकों ने कृति देव में टाइप किया था, लेकिन टीसीएस ने यूनिकोड फॉन्ट ही रखा। इस कारण शब्दों की जगह ब्लाॅक बन गए। सरकार का फैसला है कि हिंदी टायपिंग यूनिकोड में ही हो। कोशिश है कि यह परीक्षा जल्द हो जाए। कमल जैन, एडिशनल डायरेक्टर मैप आईटी
hin_Deva mai_Deva hin_Deva hin_Deva hin_Deva hin_Deva hin_Deva